שיחה:מונק (סדרת טלוויזיה)

message: מה שם השחקן? שאלוב או שלהוב? דורית 00:35, 11 בפברואר 2008 (IST)
שאלה טובה. התלבטתי לא מעט לפני שבחרתי בשאלוב, ואין לי כל ביטחון שצדקתי. שמו באנגלית Shalhoub. בעברית זה יכול להיכתב שאלוב, שהלוב, שאלהוב ואולי גם שאלהאוב. אם למישהו יש תשובה מוסמכת, גם אני אשמח לדעת. --Lostam 15:17, 11 בפברואר 2008 (IST)
אחרי שצפיתי שוב בראיונות שמופיעים ב-DVD של העונה הראשונה, אני חושב שהדרך הכי נכונה לכתוב את שמו של השחקן היא טוני שלהאוב. ערכתי את הערך בהתאם. Lostam - שיחה 17:39, 19 באפריל 2008 (IDT)

message: הטקסט במקור תחת "עלילת הסדרה"
אדריאן מונק סבל מטורדנות כפייתית כבר מילדותו. יש לו אח בשם אמברוז ואח חורג בשם ג'ק ג'וניור (הנקרא על שם אביו של מונק). בפרק הראשון של העונה השלישית, "מר מונק כובש את מנהטן", מצוין כי גילו של מונק הוא 45. מן הפרק השמיני בעונה החמישית, "מר מונק פוגש את אביו", ניתן להסיק שגילו של מונק הוא 47.
מונק היה בלש מבריק במחלק הרצח של משטרת סן פרנסיסקו, עד שאשתו טרודי נרצחה בפיצוץ מכונית מסתורי ב-1997. מותה של אשתו גרם למונק להתמוטטות עצבים. הוא התפטר מהמשטרה, הסתגר בביתו וסירב לצאת במשך 3 שנים. בעזרתה של האחות המטפלת שרונה פלמינג הוא הצליח סופסוף לצאת מביתו, והחל לשמש כיועץ חיצוני למשטרה במקרי רצח מסובכים. פקד לילנד סטוטלמייר ופקח רנדי דישר נעזרים במונק בכל פעם שהם נתקלים בקשיים או במבוי סתום בחקירות שלהם. תשומת לבו האובססיבית של מונק לפרטים מאפשרת לו להבחין בכל חוסר התאמה קטן, לזהות דפוסי פעולה וליצור הקשרים שאחרים מתקשים למצוא. במקביל לחקירות השוטפות, מונק ממשיך כל הזמן לחפש מידע הקשור למותה של אשתו - המקרה היחיד שהוא לא הצליח לפתור.
בעונה השלישית, שרונה מחליטה להינשא מחדש לבעלה לשעבר, ועוברת לגור בניו ג'רזי. החל מהפרק ה-10 בעונה השלישית מחליפה אותה בתפקיד העוזרת של מונק נטלי טיגר, ברמנית לשעבר ואם חד-הורית לילדה בת 11.
שיניתי:
אדריאן מונק, גבר בשנות הארבעים לחייו, היה בלש מבריק במחלק הרצח של משטרת סן פרנסיסקו, עד שאשתו טרודי נרצחה בפיצוץ מכונית מסתורי ב-1997. מותה של אשתו גרם למונק להתמוטטות עצבים. הוא התפטר מהמשטרה, הסתגר בביתו וסירב לצאת במשך 3 שנים. בעזרתה של האחות המטפלת שרונה פלמינג הוא הצליח סופסוף לצאת מביתו, והחל לשמש כיועץ חיצוני למשטרה במקרי רצח מסובכים. פקד לילנד סטוטלמייר ופקח רנדי דישר נעזרים במונק בכל פעם שהם נתקלים בקשיים או במבוי סתום בחקירות שלהם. תשומת לבו האובססיבית של מונק לפרטים מאפשרת לו להבחין בכל חוסר התאמה קטן, לזהות דפוסי פעולה וליצור הקשרים שאחרים מתקשים למצוא. במקביל לחקירות השוטפות, מונק ממשיך כל הזמן לחפש מידע הקשור למותה של אשתו - המקרה היחיד שהוא לא הצליח לפתור.
ציון שמם של אחיו, כמו כן הסבר לגילו אינם רלבנטיים כאן, כך גם לא מה קרה או לא קרה לשרונה בעונה השלישית. הפסקה באה להסביר את הרקע לסדרה, ולכן שיניתי גם את הכותרת ל"רקע". ספק אם יש מקום לכתוב על עלילת הסדרה, ואם כן, לא באופן מקוטע ולא ברור שכזה. 
‏Gridge ۩ שיחה 13:16, 19 באפריל 2008 (IDT).
נניח שאני מקבל את העריכה שעשית אתמול בלילה, אבל היום בצהריים ביצעת עריכה נוספת ומחקת את המשפט על החלפתה של שרונה בנטלי. בתור מעריץ מושבע של הסדרה, שצפה בכל 72 הפרקים שלה, אני יכול לומר לך שתפקיד העוזרת של מונק, שמשמשת כיד ימינו, הוא תפקיד מרכזי בסדרה, והגעתה של נטלי לסדרה במקומה של שרונה הייתה נקודת מפנה חשובה בסדרה. מי שמכיר את הסדרה יודע זאת, ומי שלא מכיר את הסדרה - כדאי שיקרא את הפסקה הזאת ויידע. שיחזרתי את הפסקה על שרונה ונטלי לסוף החלק של הרקע. את הפרטים על גילו של מונק ועל אחיו הוספתי לחלק הטריוויה של הערך. מאחר וכתבת שהשינויים שביצעת הם לא עקרוניים, אני מבקש שתכבד את תרומתי לערך ולא תערוך אותו מחדש. חג שמח, Lostam - שיחה 17:07, 19 באפריל 2008 (IDT)
replies: text: מקובל עליי. ‏Gridge ۩ שיחה 17:46, 19 באפריל 2008 (IDT).
thread_title:  הסבר לשינוי קל בערך 

message: # להוסיף על "סדרת הבת" על מונק בצעירותו .
# להוריד את פסקת הטריוויה.
‏עדיאל‏ 09:36, 23 באוגוסט 2009 (IDT)
replies: text: הוספתי את המידע מהכתבה לערך. לא ידעתי על כך, כנראה בגלל שטרם הספקתי לראות את הפרק ששודר שלשום בארה"ב. תודה.

text: לגבי פסקת הטריוויה: ראשית, כפי שמצויין בדף המידע אליו קישרת, זוהי המלצה ולא מדיניות מחייבת. אכן, ישנם  ערכים רבים שבהם פסקת טריוויה אינה מתאימה, אך ישנם ערכים בהם היא כן יכולה להתאים ולהוסיף מידע על נושא הערך. אם תביט ברשימת הערכים שכתבתי עד היום, תגלה שמתוך העשרות רק באחד או מקסימום בשניים יש פסקת טריוויה. יכולתי לשנות את הכותרת ל"הפקה" כפי שמקובל בערכים על סרטים וסדרות, אבל זו סתם סמנטיקה. לסדרה זו, משום מה, יש מעריצים רבים שיש להם OCD (כן, גם אני...), והם אוהבים לרדת לפרטים . Lostam - שיחה 17:46, 23 באוגוסט 2009 (IDT)
thread_title:  כדאי 

message: למשל בפרק "מונק הולך למוסד הסגור" נאמר שמונק אלרגי לעגבניות
בעוד בהמשך הסדרה הוא אוכל עגבניות
עוד סתירה לוגית בפתיח הראשון של הסדרה, מונק יוצא מהדירה אבל חוזר כדי להפוך מטרייה שתלויה הפוך משאר המטריות. היות ויש לו אישיות כפייתית לא ייתכן שמלכתחילה הוא תלה ככה את המטריה.
thread_title:  אולי כדאי להוסיף סתירות בעלילה 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://news.avclub.com/adrian-monk-is-back-and-more-miserable-than-ever-in-pea-1843404276 נמצא כקישור שבור. מומלץ להוסיף https://web.archive.org/web/20200519230407/https://news.avclub.com/adrian-monk-is-back-and-more-miserable-than-ever-in-pea-1843404276 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:28, 23 במאי 2024 (IDT)
thread_title:  נמצאו קישורים חיצוניים שצריכים תיקון (מאי 2024) 

message: מונק הוא אדם עם מוגבלות, וכל אחד מפרקי הסדרה שם ללעג את מוגבלותו. כיוון שלעג לאדם עם מוגבלות הוא מעשה בזוי, עולה תמיהה איך עלה בדעת מישהו להפיק סדרה בעייתית כזו, איך התאפשר שידורה במשך שמונה עונות, ואיך מתאפשר שידורה כיום. אם מישהו הקים זעקה נגד הסדרה, רצוי לציין זאת בערך, ואם איש לא זעק על כך, אשמח להסבר מדוע התקיימה שתיקה זו. דוד שי • שיחה 09:07, 1 ביוני 2024 (IDT)
replies: text: בתור מעריץ של הסדרה, מי שצפה בכל פרקיה ומי שכתב את הערך - אני מתקשה להבין כיצד הגעת למסקנה שכל אחד מפרקי הסדרה שם ללעג את מוגבלותו. הסדרה משקפת את יחס החברה פעמים רבות לאנשים עם מוגבלות כמו שלו, אבל בסופו של דבר מציגה אותו כגאון - נכון, עם מוזרויות - שבסוף כולם מכירים בגאוניותו ובאים אליו כדי ש"יציל את היום". גם לי יש OCD, לא ברמה של מונק אמנם, ולא חשתי לרגע שהסדרה לועגת לאנשים עם OCD או לדמותו של מונק ספציפית. Lostam • שיחה 17:07, 1 ביוני 2024 (IDT)
replies: text: :הסדרה אכן מציגה את מונק כגאון, אך יחד עם זאת שמה ללעג את מוגבלותו בכל פרק שלה. בחלק קטן מהמקרים זה שיקוף של יחס החברה אליו, אך פעמים רבות זה פשוט הצגתו בצורה נלעגת: הצגת אובססיית הניקיון שלו והצורך לנקות את ידו לאחר כל לחיצת יד, הפחדים שהוא סובל מהם והשפעתם הרעה על חייו, מנהגיו המשונים. המצב חמור עוד יותר בפרקים שבהם מוצג אחיו אמברוז.

text: :הנה, אני לא לבד בדעה זו: Why "Monk" Stunk. וגם . דוד שי • שיחה 18:31, 1 ביוני 2024 (IDT)
thread_title:  תמיהה